
	Παρουσίαση της ποιητικής συλλογής
Δηλώνω Παρών

του Βάσου Λυσσαρίδη

στο Σπίτι της Κύπρου

Την Τετάρτη 16 Οκτωβρίου 2019 και ώρα 19:00, το Σπίτι της Κύπρου και το Ίδρυμα Λυσσαρίδη με αφορμή την επικείμενη συμπλήρωση 100 χρόνων από τη γέννηση του Ιδρυτή της ΕΔΕΚ κ. Βάσου Λυσσαρίδη, θα παρουσιάσει την ποιητική του συλλογή Δηλώνω Παρών.
Χαιρετισμό θα απευθύνουν: ο κ. Κυριάκος Κενεβέζος, Πρέσβης της Κυπριακής Δημοκρατίας, ο δρ Γιώργος Χριστοδούλου, εκπαιδευτικός εκ μέρους του Δ.Σ. του Ιδρύματος και ο κ. Ανδρέας Ανδρουλιδάκης, ποιητής, δημοσιογράφος.

Για την ποιητική συλλογή θα μιλήσει ο κ. Πέτρος Ευθυμίου, πρώην Υπουργός Παιδείας και δημοσιογράφος. 
Στο πλαίσιο της εκδήλωσης θα παρουσιαστεί η βιογραφία του κ. Βάσου Λυσσαρίδη, Εκ βαθέων της Μάρως Αδαμίδου από τη συγγραφέα.

Ποιήματα από τη συλλογή θα διαβάσουν Χριστίνα Αλεξανιάν, ηθοποιός, Χάρης Χαραλάμπους, ηθοποιός, σκηνοθέτης, Λίλιαν Χατζηγεωργίου, ηθοποιός, εικαστικός και Μάριαν Κυπριανού, ηθοποιός.

Η εκδήλωση θα κλείσει με μελοποιημένη ποίηση του Βάσου Λυσσαρίδη σε σύνθεση του Χρήστου Αηδόνη πρώην Υφυπουργού Υγείας.
Θα τραγουδήσουν: Εύη Καπάταη, Μπάμπης Τσέρτος, Γιώργος Χατζής και Κώστας Χατζηχριστοδούλου.

Συντονίζει η κ. Έλενα Περικλέους, εκπαιδευτικός, συγγραφέας.

Η εκδήλωση τελεί υπό την αιγίδα του Πρέσβη της Κυπριακής Δημοκρατίας κ. Κυριάκου Κενεβέζου.

